(הופנה מהדף העסקה משותפת של עובד זר בסיעוד ע"י המטופל וחברת הסיעוד)
מטופל הזכאי לגמלת סיעוד אשר בחר בהסדר שבו חברת הסיעוד מעסיקה את העובד הזר בחלק מהמשרה, והוא מעסיק אותו בחלק האחר ש המשרה.
מטופל זכאי לגמלת סיעוד רמה א' (9.75 שעות שבועיות של טיפול מהמוסד לביטוח לאומי) - בסה"כ 43 שעות טיפול חודשיות. שעות אלה, המהוות 23% ממשרה מלאה (182 שעות), ממומנות על-ידי חברת הסיעוד.
מבוטח זכאי לגמלת סיעוד רמה 3 (12 שעות שבועיות של טיפול אישי מהמוסד לביטוח לאומי) - בסה"כ 53 שעות טיפול חודשיות. שעות אלה, המהוות 29% ממשרה מלאה (182 שעות), ממומנות על-ידי חברת הסיעוד.
מבוטח זכאי לגמלת סיעוד רמה 4 (16 שעות שבועיות של טיפול אישי מהמוסד לביטוח לאומי) - בסה"כ 70 שעות טיפול חודשיות. שעות אלה, המהוות 38% ממשרה מלאה (182 שעות), ממומנות על-ידי חברת הסיעוד.
אחריות המטופל היא לתשלום 62% מהתשלומים הקשורים להעסקת העובד ואחריות חברת הסיעוד היא לתשלום 38% הנותרים.
כמעסיק של עובד זר הוא יהיה זכאי ל-19 שעות שבועיות של טיפול אישי מטעם המוסד לביטוח לאומי - בסה"כ 84 שעות טיפול חודשיות. שעות אלה, המהוות 46% ממשרה מלאה (182 שעות), ממומנות על-ידי חברת הסיעוד.
אחריות המטופל היא לתשלום 54% מהתשלומים הקשורים להעסקת העובד ואחריות חברת הסיעוד היא לתשלום 46% הנותרים.
אחריות המטופל היא לתשלום 42% מהתשלומים הקשורים להעסקת העובד ואחריות חברת הסיעוד היא לתשלום 58% הנותרים.
למידע נוסף ראו פטור מתשלום דמי ביטוח לאומי עבור עובד זר למקבלי גמלת סיעוד.
מטופל המקבל גמלת סיעוד רמה 5
חברת הסיעוד מממנת 46% מהמשרה המלאה של העובד הזר, והמטופל מממן 55% מהמשרה.
על חברת הסיעוד לשלם 46% מערך דמי ההבראה ובסה"כ 869.4 ש"ח.
על המטופל לשלם 55% מערך דמי ההבראה ובסה"כ 1,020.6 ש"ח.
חברת סיעוד שחלקה בהעסקת העובד עומד על 46% (גמלת סיעוד דרגה 5) משלמת לעובד, לאחר שנה, את חלקה בדמי הבראה בסך 869.4 ש"ח (ראו דוגמה קודמת), ב-12 תשלומים חודשים בסך 72.45 ש"ח לחודש.
שכר הבסיס שעל חברת הסיעוד לשלם לעובד הוא 46% משכר הבסיס ברוטו של העובד - 2,438 (לפי חישוב 5,300 X‏ 46%).
דמי הבראה בסך 72.45
סה"כ שילמה החברה לעובד בכל חודש 2,510.45ש"ח (במקום 2,438 ש"ח).
על המטופל להתעלם מדמי ההבראה ששילמה חברת הסיעוד, ולשלם לעובד את חלקו בהעסקה (54% משכר המינימום) - 2,862 ש"ח (לפי חישוב 5,300 X‏ 54%) ולא להשלים את הסכום הכולל ששילמה חברת הסיעוד לשכר העובד הבסיסי.
בחודשי הקיץ על המטופל לשלם לעובד את חלקו בתשלום דמי ההבראה בסך1,020.6 ש"ח (שהם 54% מדי ההבראה השנתיים.
חברת סיעוד שחלקה בהעסקת העובד עומד על 46% (גמלת סיעוד דרגה 5) משלמת מדי חודש לעובד תוספת של 4% בתור דמי חופשה.
שכר הבסיס שעליה היה לשלם לעובד הוא 46% משכר המינימום - 2,438 (לפי חישוב 5,300 X‏ 46%).
דמי חופשה - 4% מהשכר - 97.52 (לפי חישוב 5,300 X‏ 46%*0.04).
סה"כ שילמה החברה לעובד בכל חודש 2,535.52 ש"ח (במקום 2,438 ש"ח).
על המטופל להתעלם מדמי החופשה ששילמה חברת הסיעוד, ולשלם לעובד את חלקו בהעסקה (54% משכר המינימום) - 2,862 ש"ח (לפי חישוב 5,300 X‏ 54%) ולא להשלים את הסכום הכולל ששילמה חברת הסיעוד לשכר המינימום.
המטופל לא יצטרך להשלים את הסכום לשכר המינימום, אלא יהיה עליו לשלם לעובד את חלקו הרגיל בשכר הבסיס (54%) כאשר עליו לשלם לעובד שכר גם עבור הימים שבהם ישהה בחופשה. על המטופל להתעלם מהעובדה שחברת הסיעוד שילמה באותו חודש סכום נמוך יותר מחלקה.
שימו לב - לפי החוק, לעובד יש זכות לצאת לחופשה שבמהלכה כל אחד מהמעסיקים משלם לו דמי חופשה בגובה שכר רגיל עבור הימים שבהם הוא שוהה בחופשה (כל מעסיק משלם את חלקו לפי אחוז המשרה המשויך לו). הנוהג של מעסיקים מסוימים לשלם לעובד 4% מהשכר כ"דמי חופשה" המתווספים לשכר הרגיל, במקום להוציא את העובד לחופשה בפועל ולשלם לו דמי חופשה בעת יציאתו לחופשה, הינו מנוגד לחוק.
משרה מלאה כוללת 182 שעות (החל מיום 01.04.2018) והמטופל מעסיק את העובד ב-98 השעות החודשיות הנותרות המשלימות למשרה מלאה ומהוות 54% משרה. עבור היקף משרה זה בלבד המטופל צריך לשלם את שכרו של העובד ואת זכויותיו הסוציאליות, ובכלל זה פיצויי הפיטורים.
84 שעות מהוות 46% ממשרתו של העובד, ולכן על חברת הסיעוד המעסיקה לשלם 46% מפיצויי הפיטורים בסך 8,533 ש"ח.
פדיון ימי חופשה - אם לרשותו של העובד נותרו ימי חופשה שהוא לא ניצל ב-3 השנים האחרונות, חלה חובה על חברת הסיעוד, במועד סיום יחסי העבודה כאמור, לשלם לעובד את חלקה עבור ימי החופשה שהוא טרם ניצל כאמור. למידע נוסף ראו פדיון חופשה שנתית.
פדיון ימי הבראה - עובד זכאי לתשלום דמי הבראה אם השלים שנת עבודה מלאה. אם העובד לא קיבל את מלוא דמי ההבראה עבור תקופת העסקתו, על חברת הסיעוד לשלם לעובד במועד סיום יחסי העבודה כאמור, את חלקה בדמי ההבראה החסרים.
כשיחסי העבודה בין העובד לבין חברת הסיעוד מסתיימים עקב מעבר מגמלה בעין לגמלה בכסף והעובד ממשיך לעבוד במשרה מלאה אצל אותו מטופל, אזי כנראה שחברת הסיעוד אינה חייבת בתשלום תמורת הודעה מוקדמת לעובד ובעריכת שימוע לעובד.
אם בהמשך יתפטר או העובד או יפוטר, יהיה על המעסיק (המטופל) לשלם לו את כל הזכויות המגיעות לו עבור כל תקופת העסקתו:
עבור התקופה שבה היה מועסק במקביל על ידי המטופל וחברת הסיעוד עם חברת היעוד, יהיה על המטופל לשלם לו את החלק של המטופל בהעסקתו (ראו הסבר ודוגמאות לעיל).
עבור התקופה שמיום 01.01.2018 ועד ליום 31.05.2018 - ישלים המטופל את כל ההפרשות לביטוח הפנסיוני ורכיב הפיצויים (עד לסכום של 8.33% מהשכר החודשי האחרון של העובד לכל חודש עבודה) וישלם לעובד, במידת הצורך, פדיון חופשה והבראה עבור תקופה זו.